“Argaz-iw deg iseggasen-nni imezwura yelha, lukan yeqqim akken, ixedm g malu d acambiḍ yettɛassa, ifares, yettaɣ-d ar wexxam ṣaḥ ṣaḥ. Lawan u zemmur ad yecru nekni a nelqeḍ, yella am netta am yargazen n taddart. Lukan am-inniɣ seg-mi id ddiɣ d tislit ur s-d-suksaɣ, di 7 iseggasen imezwura yelha kan sɛiɣ-d akud-s yiwen uqcic d teḥdayt d aya. Ibdel ass-mi i yeruḥ ar Fransa, yuɣal d wayeḍ’’. Seg mi iruḥ la xeber, ula d taǧarett-is dima tettlaqab-itt, yiwen ubrid nna Tassa Ḥmu mi meqret yelli-s Faḍma, tesɛa 13 iseggasen tefka-tt tezweǧ di taddart ar wexxam n ben Ɛacur, tlata n wagguren-nni imezwura bran-as-d ssebba mi Tassa Ḥmu tkečem yall ass ar wexxam-nsen, dɣa ḥewin-tt-id tuɣal-d s tadist, tenna: “Aṛwiɣ lḥif, netta di Lpari ijaḥ, ulac deg-s idrimen-is yekat-iten di teqraɛtin ur d-yettceyeɛ, ur yettḥar deg walu. Nek daki di tmurt, ayen yellan a yelli qublaɣt akken ad imɣuren cewiya warrac-aki telt cehur n cetwa nek ad illiɣ sulfa tzemmurt seg ma d-kraɣ d azemmur, ifasen-iw kfan leḥuɣ ar lexla asemiḍ yekat ar yeɣsan, ula d aɛeliḍ yelsaq si laẓ, ih zik a yelli mačči amaɣ tura lḥemdu Llah medden aṛwan lqut zik-nni medden akul xuṣṣen, ih aṛwiɣ lḥif n warraw-iw ih, s uzemmur akk i ten-ṛebbaɣ. Seg ma tebdu cetwa nek di laxla mačči kan aka, mi id-iweḍaɣ ar wexxam ad arnuɣ at rekḍaɣ, mi id-nekkes zit-nni ayen a nečč ibban u lbaqi at nziǧu’’.